Diari Oficial de la Generalitat Valenciana


Sumari del DOGV 2847, del 14-10-1996 (1996/839530)

ACORD de 24 d'abril de 1996, de la Comissió Territorial d'Urbanisme de València, que fa referència a l'aprovació definitiva de la modificació del Pla General de Canet d'En Berenguer relativa al sòl urbanitzable industrial.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2847

Data del DOGV
:   14-10-1996

Secció del DOGV
:   ALTRES DISPOSICIONS

Número del document
:   1996/839530


Data del document
:   24-04-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 24 d'abril de 1996, de la Comissió Territorial d'Urbanisme de València, que fa referència a l'aprovació definitiva de la modificació del Pla General de Canet d'En Berenguer relativa al sòl urbanitzable industrial.   
La Comissió Territorial d'Urbanisme de València, en la sessió celebrada el 24 d'abril de 1996, va adoptar l'acord següent:  
Vist l'expedient tramés per l'Ajuntament de Canet d'En Berenguer que fa referència a la modificació del Pla General relativa al sòl urbanitzable industrial, i de conformitat amb els següents:  
Antecedents de fet  
Primer  
El projecte es va sotmetre a informació pública mitjançant l'acord del Ple de l'Ajuntament, en la sessió celebrada el dia 14 de juny de 1995 i, després del període pertinent d'informació pública en el qual no es van presentar al·legacions, el mateix òrgan el va aprovar provisionalment por el 5 d'octubre de 1995.  
Segon  
El projecte consta de memòria justificativa de la modificació, normes urbanístiques modificades, plànols d'informació i plànols d'ordenació. Es presenta també el text refós -incorporant la modificació plantejada- de la memòria del Pla General i de les Normes Urbanístiques. D'altra banda, també s'adjunta l'estudi d'impacte ambiental. S'han presentat dues còpies del projecte, que estan diligenciades com cal.  
Tercer  
La finalitat de la modificació és la classificació, i ordenació detallada, d'un àmbit de sòl urbanitzable d'ús industrial. Es tracta d'una zona classificada pel pla general vigent com a sòl no urbanitzable comú, que canvia la seua classificació a sòl urbanitzable, amb ordenació detallada en el mateix Pla General, segons estableix l'article 18 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).  
Es justifica en l'expedient la necessitat de disposar de sòl d'ús industrial en el municipi de Canet d'En Berenguer, per a la qual cosa es presenten sol·licituds d'implantació d'instal·lacions industrials de diferents empreses.  
L'elecció de l'emplaçament, a l'oest del nucli urbà, s'ha basat, a més de l'existència d'indústries ja situades en aquesta ubicació, en criteris d'accessibilitat, per facilitat de connexió a les infrastructures viàries previstes, així com per la proximitat al nucli urbà i situació allunyada de la costa. L'àmbit d'actuació se situa al costat de la intersecció de la carretera de Canet a Sagunt amb el corredor comarcal.  
Com que es tracta d'una actuació industrial, les dotacions s'han establit segons les exigències de l'annex al Reglament de Planejament. El compliment d'aquests estàndards es resumeix en el quadre següent:  
 Annex RP Proposada Compleix  
Zones verdes 12.314 m2s 12.314 m2s Sí  
Equipament comercial  
 i social 2.463 m2s 2.463 m2s Sí  
Equipament esportiu 2.463 m2s 2.463 m2s Sí  
Places d'aparcament 1 pl. / 100 m2t 1 pl. / 100 m2t Sí  
Superfície total 123.144 m2s  
Els paràmetres fonamentals de la normativa urbanística són els següents:  
ús global Industrial  
Edificabilitat neta 0,75 m2t/m2s  
Ocupació màxima de parcel·la 60%  
Parcel·la mínima 1.200 m2  
El desplegament de l'actuació es farà a través d'un programa per al desenvolupament de l'actuació integrada que constitueix tot l'àmbit territorial afectat per aquesta modificació. Es preveu una única unitat d'execució que coincideix amb l'àmbit de l'actuació integrada.  
Quart  
El 24 d'octubre de 1995 es van sol·licitar uns informes als organismes següents: Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports; Divisió de Recursos Hidràulics de la Direcció General d'Obres Públiques de la Conselleria d'Obres Públiques, Urbanisme i Transports; Confederació Hidrogràfica del Xúquer. Transcorreguts els terminis legalment establits, s'entenen emesos en sentit favorable.  
Cinqué  
El Servei d'Explotació de Vies i Obres de la Diputació Provincial ha emés un informe favorable, el 18 de gener de 1996, «fent l'observació que tots els accessos a la zona industrial es faran per la intersecció que es dibuixa en els plànols i no podrà situar-se cap accés tant a la futura variant com al tram de la carretera VV-7016 entre l'esmentada intersecció i la rotonda que es dibuixa en la variant. La construcció de la intersecció esmentada com a accés l'hauran de finançar els promotors del sòl industrial».  
Sisé  
Canet d'En Berenguer té un Pla General aprovat definitivament per la Comissió Provincial d'Urbanisme el 30 d'abril de 1985 i tenia 1.519 habitants l'1 de gener de 1990.  
Abans de la tramitació d'aquest expedient, es va tramitar una modificació del Pla General, l'objecte de la qual era qualificar un polígon industrial en sòl no urbanitzable, a l'empara de l'article 18.4 de la Llei del Sòl no Urbanitzable, que va ser denegat per la Comissió Territorial d'Urbanisme, en la sessió celebrada el dia 18 de novembre de 1994.  
Seté  
La Comissió Informativa de la Comissió Territorial d'Urbanisme, en la sessió del dia 23 de gener de 1996, va emetre un informe respecte d'aquest expedient, en què va acordar no elevar al Ple de la Comissió Territorial d'Urbanisme aquest expedient fins que no se n'emetera la declaració d'impacte ambiental, sense perjudici de la qual cosa, s'indicaven una sèrie de deficiències que, en síntesi, feien referència a la definició de l'ordenació estructural, la delimitació del sector i l'exigència de places d'aparcament.  
Vuité  
El 15 de febrer de 1996, la Direcció General de Qualitat Ambiental de la Conselleria d'Agricultura i Medi Ambient va emetre una declaració d'impacte ambiental favorable, amb una sèrie de mesures correctores que consten en la declaració esmentada.  
Nové  
L'Ajuntament de Canet d'En Berenguer ha introduït modificacions en el projecte, a fi d'esmenar les deficiències indicades. Aquestes modificacions van ser aprovades pel Ple de l'Ajuntament, en la sessió celebrada el dia 28 de març de 1996.  
Deu  
La nova documentació presentada consta d'un annex a la memòria i plànols modificats. A més, es presenta també un document refós que recull, tant les determinacions inicials de la modificació, com les que han estat modificades en aquesta segona fase, i tot això refós amb el Pla General vigent.  
Onze  
El contingut de les modificacions introduïdes en aquesta fase d'esmena de deficiències, són les següents:  
- Es diferencien les determinacions que formen l'ordenació estructural, complint, de les determinacions indicades en l'article 17 de la Llei Reguladora de l'Activitat Urbanística, les que siguen d'aplicació al sector objecte d'aquesta actuació. Com a element de xarxa primària únicament es qualifica el corredor comarcal.  
Es justifica la delimitació del sector en el límit est per la vora interior del camí de Graullers, ja que es tracta d'un camí de propietat municipal que no necessita obres de condicionament i que, d'altra banda, l'Ajuntament no té cap interés a participar com a propietari d'aquests terreny en la reparcel·lació del polígon. Sense perjudici d'això, i dins dels límits del sector, es planteja l'ampliació del camí esmentat fins a aconseguir una amplària mínima de 10 metres.  
S'inclou en l'article 8.3 de les Normes Urbanístiques l'obligació de reservar en l'interior de les parcel·les una reserva d'aparcament d'una plaça per cada 100 m2 d'edificació.  
Fonaments de dret  
Primer  
La tramitació és correcta, de conformitat amb el que estableix l'article 55.1, per remissió a l'article 38, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU). D'altra banda, la documentació està completa, d'acord amb el que disposa l'article 27 de la LRAU.  
Segon  
Dins de la zona de protecció de la carretera de Canet a Sagunt, en la franja situada entre els 3 metres corresponents a la zona de domini públic i els 18 metres fins als que arriba la zona de protecció de la carretera, es disposa una zona verda, computable a fi de cobrir l'estàndard mínim legal de zones verdes. Sobre aquesta determinació va emetre un informe favorable el representant del Servei d'Explotació de Vies i Obres de la Diputació Provincial en la Comissió Informativa.  
Tercer  
Una de les mesures correctores que s'inclouen en la declaració d'impacte ambiental consisteix a exigir al Programa per al Desenvolupament de l'Actuació Integrada una sèrie de determinacions que, en síntesi, fan referència a un estudi arqueològic, anàlisi del risc d'inundació i afectació a un camí ramader. Tanmateix, aquestes determinacions excedeixen la funció que correspon a aquest instrument d'ordenació urbanística, tal com el defineix l'article 12.G de la LRAU: «Programes per al desenvolupament d'actuacions integrades, que regulen el procediment d'execució d'aquestes, en fixen els terminis, n'especifiquen l'abast i modalitat, en designen l'urbanitzador i en concreten els compromisos». En conseqüència, no és considera correcte exigir el compliment d'aquesta mesura correctora, en els termes en què està plantejada.  
Quart  
Analitzades les modificacions introduïdes en el document es consideren esmenades totes les deficiències indicades en l'informe de la Comissió Informativa de la Comissió Territorial d'Urbanisme de 23 de gener de 1996.  
Cinqué  
La Comissió Territorial d'Urbanisme és l'òrgan competent per a resoldre sobre l'aprovació definitiva del planejament general, de conformitat amb el que estableixen l'article 38.3 de la Llei Reguladora de l'Activitat Urbanística, en relació amb l'article 15.10 del Decret 137/1990, de 30 de juliol, del Consell de la Generalitat Valenciana, pel qual s'aprova el Reglament dels òrgans Urbanístics de la Generalitat Valenciana.  
A la vista de tot això, la Comissió Territorial d'Urbanisme acorda:  
Aprovar definitivament la modificació del Pla General de Canet d'En Berenguer relativa al sòl urbanitzable industrial.  
L'Ajuntament de Canet d'En Berenguer haurà de notifica el contingut d'aquest acord a tots els particulars interessats en l'expedient abans esmentat.  
Contra aquesta resolució, que no exhaureix la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de recepció d'aquesta publicació.  
Tot això, sense perjudici que es puga interposar qualsevol altre recurs que s'estime oportú.  
València, 24 d'abril de 1996.- El secretari de la Comissió Territorial d'Urbanisme: José Manuel Palau Navarro.